
[image: ]ХУРААНГУЙ
НҮБ-ын 2030 оны Тогтвортой хөгжлийн зорилтуудыг (ТХЗ) хэрэгжүүлэхэд барилгын салбар чухал үүрэг гүйцэтгэнэ.
Дэлхийн хамгийн том үйлдвэрлэлийн салбаруудын нэг болох барилга нь дэлхийн нүүрстөрөгчийн ялгарлын ойролцоогоор 37%-ийг эзэлж, дэлхийн эрчим хүчний 36%- ийг хэрэглэдэг.
Энэхүү судалгаагаар ТХЗ-ийн 17 зорилт ба барилгын салбарын үйл ажиллагааны уялдаа холбоог шинжилж, одоо байгаа албан ёсны статистикийн мэдээлэл ашиглан хэрэгжилт, тулгамдсан асуудлыг нарийвчлан авч үзсэн болно.

I. [image: ]ТАНИЛЦУУЛГА
“Тогтвортой хөгжил -2030 хөтөлбөр”-ийг анх 2012 онд Рио Де Жанейро хотод улс орнуудын төрийн тэргүүнүүд оролцсон НҮБ-ын “Тогтвортой хөгжил” бага хурлын үеэр санаачилсан.
Тогтвортой хөгжлийн зорилго (ТХЗ) нь 2015 онд хэрэгжилтийн хугацаа нь дуусгавар болж буй “Мянганы хөгжлийн зорилтууд”-ын үргэлжлэл бөгөөд НҮБ-ын Ерөнхий Асамблейн 70 дугаар чуулган 2015 онд болж, ТХЗ- ын 17 зорилго, 169 зорилтыг баталж, 2016 оны 1 сарын 1-нээс “Тогтвортой хөгжлийн зорилго” (ТХЗ) албан ёсоор дэлхий нийтээр хэрэгжиж эхэлсэн.
[image: ]

“Тогтвортой хөгжлийн зорилт-2030” нь нийгэм, эдийн засаг, байгаль орчин гэсэн гурван тулгуурт суурилан тогтвортой хөгжилд хүрэх дэлхийн нийтийн урт хугацааны бодлогын баримт бичиг юм.

[image: ]ТХЗ-ууд нь нийгэм, эдийн засаг, байгаль орчны харилцан тэнцвэртэй байдлыг хангахад чиглэсэн хоорондоо нягт холбоотой 17 зорилгуудаас бүрддэг ба энэ нь нэг салбар дахь үйл ажиллагаа нь бусад салбаруудад шууд нөлөөлдөг гэсэн үг юм.
Энэ хүрээнд улс орнууд буурай хөгжилтэй орнуудын хөгжил дэвшлийг хурдасгах чиглэлд чухалчлан ажиллахаар амлалт өгсөн. Мөн өлсгөлөн, ядуурал, охид, эмэгтэйчүүдийг ялгаварлан гадуурхах явдал болон ДОХ-ыг таслан зогсоохоор ажиллаж байна.

ТХЗ-ыг хэрэгжилтийг хангахад улс орнуудын засгийн газар, яамд, төрийн бусад байгууллагууд, их дээд сургууль, эрдэм шинжилгээний байгууллагууд, орон нутгийн байгууллагууд, төрийн бус байгууллагууд, холбогдох бусад байгууллагууд болон иргэд оролцоно.
[image: ]
ТХЗ-ын хэрэгжилтийг гаргахад албан ёсны статистик мэдээлэл, яамд, төрийн бусад байгууллагуудын захиргааны статистикийн мэдээлэл болон бусад мэдээллийн эх үүсвэрийг ашиглана.

Хөгжлийн гадна хэнийг ч орхихгүй байх үндсэн зарчим нь нийгмийн эмзэг бүлгүүд болон бусад өрсөлдөх чадвар муутай бүлгүүдийг орхигдуулахгүй байх зарчим бөгөөд Тогтвортой хөгжлийн зорилтууд (ТХЗ)-ын хүрээнд гарсан ахиц дэвшлийг хамгийн ядуу болон эмзэг бүлгүүдийн дунд гарсан дэвшлээр хэмжих замаар бүх улс орон болон хүн амын бүх бүлэгт хөгжлийн үр шимийг тэгш хүртээхийг дэмждэг.

II. [image: ]ТХЗ-ЫГ ХЭРЭГЖҮҮЛЭХЭД БАРИЛГЫН САЛБАРЫН ОРУУЛАХ ХУВЬ НЭМЭР
2.1 Барилгын салбарын тойм
Монголын барилгын салбар нь дэлхийн Тогтвортой Хөгжлийн Зорилтууд (ТХЗ)-ыг хэрэгжүүлэхэд чухал үүрэг гүйцэтгэдэг. Ялангуяа дэд бүтэц, хотжилт, эдийн засгийн өсөлт болон байгаль орчны тогтвортой хөгжилтэй холбоотой зорилтуудыг хангахад энэ салбар голлох нөлөө үзүүлдэг.
Монголын эдийн засгийн хамгийн хурдтай өсөж буй салбаруудын нэг болох барилгын салбар нь тогтвортой хөгжлийн олон зорилтод шууд нөлөөлөхийн зэрэгцээ, эрс тэс уур амьсгалтай, хүн амын нягтрал сийрэг, хотжилтын хурдац өндөртэй гэх зэрэг онцлог нөхцөл бүхий оронд тулгардаг өвөрмөц сорилтуудтай тулгарч байна.

Албан ёсны статистикийн мэдээллээр, 2024 онд барилгын салбарт
2.7 их наяд, үйлдвэрлэлийн салбартай нийлсэн дүнгээр 8.6 их наяд төгрөгийн нэмэгдэл өртгийг бүтээсэн нь Монгол Улсын ДНБ-ний 3.4 хувийг барилгын салбар дангаараа, нийлсэн дүнгээрээ 10.7 хувийг бүрдүүлсэн байна.

Барилга угсралт, их засварын ажлын гүйцэтгэл 2024 онд 9.2 их наяд төгрөгт хүрч, өмнөх оноос 1.2 (14.8%) их наяд төгрөгөөр өссөн байна. Барилга угсралт, их засварын ажлын гүйцэтгэлийн 88.8 хувийг дотоодын,
11.2 хувийг гадаадын барилгын байгууллага гүйцэтгэсэн байна.

Улсын хэмжээнд 15 ба түүнээс дээш насны ажиллагчдын тоо 2024 оны байдлаар 1355.7 мянга байгаагийн 93.2 (6.9%) мянга нь барилгын салбарт ажиллаж байна. Барилгын салбарын ажиллагчдын тоо өмнөх оноос 11.1 (13.5%) мянгаар өсчээ. Салбарын ажиллагчдын 16.1 (17.3%) мянган нь эмэгтэй, 77.0 (82.7%) мянган нь эрэгтэй байна. Нийт ажиллагчдын 44.1 хувь нь 15-34 насны, 49.6 хувь нь 35-54 насных байна. Ажиллагчдын дунд 35-54 насныхан зонхилсон хэвээр байна.

Манай улсад 2024 онд нийт 31.0 их наяд төгрөгийн хөрөнгө оруулалт хийгдсэн бөгөөд үүний 1.9 (6.1%) их наяд төгрөг нь барилгын салбарт хийгджээ.  Барилгын  салбарт  хийгдсэн  хөрөнгө  оруулалт  өмнөх  оноос
421.5 (28.4%) тэрбум төгрөгөөр өссөн байна.

2.2 [image: ]Тодорхой ТХЗ-уудад барилгын салбарын үзүүлэх хувь нэмэр
Тогтвортой Хөгжлийн Зорилтууд (ТХЗ)-ыг хэрэгжүүлэхэд барилгын салбарын гүйцэтгэж байгаа үүргийг энэ хэсэгт холбогдох зорилт бүрээр харуулахыг зорилоо.

2.2.1 ТХЗ-ын хэрэгжилтэд оруулах шууд хувь нэмэр
Зорилго 7. Хүн бүрийг боломжийн, найдвартай, тогтвортой, орчин үеийн эрчим хүч хэрэглэх боломжоор хангах
[image: ] Монгол Улс нар, салхины эрчим хүчний асар их нөөцтэй хэдий ч 2023 оны байдлаар нийт цахилгаан эрчим хүчний үйлдвэрлэлийн 9 орчим хувийг (салхины 6.2%, нарны 2.3%, ус 0.5%) сэргээгдэх эрчим хүчний үйлдвэрлэл бүрдүүлж байна. Энэ нь дэлхий дахинд дундажаар сэргээгдэх эрчим хүчний үйлдвэрлэл 2023 онд 30% байгаатай харьцуулахад хамаагүй доогуур, цаашид энэ салбарыг хөгжүүлэх, хөрөнгө оруулалтыг нэмэгдүүлэх шаардлагатай байгааг харуулж байна.

Эрчим хүчний зохицуулах хорооны мэдээллээр, улсын хэмжээнд 2024 онд Бөөрөлжүүтийн цахилгаан станцыг оруулснаар нийт 1814 мВт хүчин чадал бүхий ЦЭХ-ний эх үүсвэр суурилагдсан бөгөөд 336.8 мВт хүчин чадал бүхий СЭХ-ний эх үүсвэр суурилуулжээ. Өмнөх оныхоос суурилуулсан эх үүсвэр нийт хүчин чадлаараа 16.0 хувиар, СЭХ-ний эх үүсвэрийн хүчин чадал 17.4 хувиар нэмэгдсэн байна.

Зураг 1. Эх үүсвэрүүдийн суурилагдсан хүчин чадал, мВт
[image: ]

[image: ]Зорилго 9. Уян хатан дэд бүтцийг байгуулж, хүртээмжтэй, тогтвортой аж үйлдвэржилтийг дэмжиж, инновацийг хөгжүүлэх
Албан ёсны статистикийн мэдээллээр, улсын хэмжээнд нийт 817.6 км авто замыг шинээр ашиглалтад оруулсан бөгөөд энэ нь 2023 оноос 106.4 (15.0%) км-ээр нэмэгдсэн байна. Хэнтий аймагт 200.6 км авто зам ашиглалтад оруулсан нь улсын хэмжээнд ашиглалтад оруулсан нийт автозамын 24.5 хувийг эзэлж байна.

Зураг 2. Ашиглалтад оруулсан авто зам, км
[image: ]
Улсын хэмжээнд 2024 онд 3361.6 метр гүүр, гүүрэн гарцыг шинээр ашиглалтад оруулсан нь өмнөх оноос 1634.6 (94.6%) метрээр нэмэгдсэн байна. Улаанбаатар хотод 3104.9 метр гүүр, гүүрэн гарц ашиглалтад оруулжээ.

[image: ]Зураг 3. Ашиглалтад оруулсан гүүр, гүүрэн гарц, м

10

[image: ]Сүүлийн 4 жилийн хугацаанд төмөр замын сүлжээний гол замын уртыг 935.1 км ээр, салбар замын уртыг 204.2 км-ээр, нийт уртыг 1,139.3 км- ээр нэмэгдүүлжээ.
2024 оны байдлаар төмөр замын сүлжээнд 8 аймаг, 46 сум, 3 боомт холбогдсон байна. Монгол Улсын төмөр замын сүлжээний Алтанбулаг- Замын-Үүд чиглэлийн төмөр зам нь Орос, Монгол, Хятад улсын эдийн засгийн төв коридор бөгөөд төмөр замаар дамжин өнгөрөх болон экспорт, импортын тээврийн гол дэд бүтэц байна.

Зураг 4. Төмөр замын сүлжээний урт, км
[image: ]
Зорилго 11. Хот, хүн амын суурьшлыг бүх талын оролцоог хангасан, аюулгүй, эрсдлийг даван туулах чадвартай, тогтвортой болгох
Хүн амын орон сууцны нөхцөл, хангамжийг сайжруулах, орон сууцжуулах нь иргэдийн амьдралын чанарыг хангах чухал алхам юм. Орон сууц нь хүний суурь хэрэгцээ, амьд байх эрхийг хангах, эрүүл аюулгүй орчинд амьдрах анхдагч нөхцөл бөгөөд агаар, орчин, хөрсний бохирдлыг бууруулах, арилгах, гамшгийг эрсдэл, хохирлыг багасгах чухал арга хэмжээ нь орон сууцжуулалт юм. ТХЗ-11-ийг хэрэгжүүлэхэд барилгын салбар нь ашиглалтад оруулсан орон сууцны барилгаар дамжуулан шууд хувь нэмэр оруулдаг. Иймээс
[image: ] Иргэдийг орон сууцжуулах, орон сууцны нөхцөлийг сайжруулах эрх зүйн орчин, бодлогыг шинэчлэх, шинээр боловсруулах
[image: ]  Иргэдийн орлогод нийцсэн орон сууцны хөтөлбөрийг эрчимжүүлэх
[image: ] Түрээсийн орон сууцны хөтөлбөрийг урт хугацаагаар тогтвортой хэрэгжүүлэх, “хүн амьдрах зориулалтгүй сууц”-нд амьдарч байгаа иргэдийг хамруулах Ипотекийн зээлийн хүртээмж, санхүүжилтийг нэмэгдүүлэх, тогтворжуулах зэрэг арга хэмжээг шуурхай хэрэгжүүлснээр энэ зорилгыг бүрэн хэрэгжүүлэх боломжийг нэмэгдүүлнэ.

[image: ]Улсын хэмжээнд 2024 онд нийт 19.8 мянган айлын орон сууцны барилгыг ашиглалтад оруулсан нь өмнөх оноос 594 айлаар өссөн байна. Ипотекийн зээлд шинээр хамрагдсан иргэдийн тоо 2024 онд 21.2 мянга болж, өмнөх оноос 4.5 (26.6%) мянган иргэнээр өссөн байна. Ипотекийн зээлийн нийт үлдэгдэл 2024 онд 9.4 их наяд төгрөгт хүрч, зээлдэгчийн тоо
123.0 мянга болсон байна.

Зураг 5. Ашиглалтад оруулсан орон сууцны барилга, ипотекийн зээлд хамрагдсан иргэдийн тоо
[image: ]
Ипотекийн зээлд хамрагдсан нийт зээлдэгчийн тоо 2025 оны 09 дүгээр сарын байдлаар, 129.1 мянга болжээ.
Зорилго 13. Цаг уурын өөрчлөлт, түүний үр дагавартай тэмцэх талаар яаралтай арга хэмжээ авах
Улсын хэмжээнд 2024 онд нийт 8.8 тэрбум кВт.ц цахилгаан эрчим хүч дотоодын эх үүсвэрүүдээр үйлдвэрлэж, 2.9 тэрбум кВт.ц цахилгаан эрчим хүч импортолсон байна. Нийт үйлдвэрлэсэн цахилгаан эрчим хүчний 9.4 хувь буюу 823.9 сая кВт.ц нь сэргээгдэх эрчим хүчний эх үүсвэрээр бий болжээ.

[image: ]Зураг 6. СЭХ-ний эх үүсвэрийн цахилгаан эрчим хүчний үйлдвэрлэл, сая кВт.ц

[image: ]Зорилго 8. Тогтвортой, хүртээмжтэй эдийн засгийн өсөлт, бүрэн, бүтээмжтэй ажил эрхлэлт, зохистой хөдөлмөрийг хөхүүлэн дэмжих
Улсын хэмжээнд 2025 оны 3 дугаар улирлын байдлаар барилгын салбарт нийт 110.8 мянган ажиллагч ажиллаж байгаа нь өмнөх оны мөн үеийнхээс 13.4 мянгаар нэмэгдсэн байна.

Зураг 7. Барилгын салбарт ажиллагчдын тоо, хүйсээр, жил бүрийн 3 дугаар улиралд
[image: ]
Түүнчлэн 35.4 мянган хүн барилгын салбарт албан бус хөдөлмөр эрхэлж байна.
Барилгын салбарын ажиллагчдын нэрлэсэн дундаж цалин 2025 оны
2 дугаар улирлын байдлаар 2435.0 мян.төг байгаа нь өмнөх оны мөн үеийнхээс 193.2 мян.төгрөгөөр нэмэгдсэн байна.

Монгол улсын дотоодын нийт бүтээгдэхүүн (үйлдвэрлэлийн аргаар тооцсон) 2024 онд оны үнээр 80.0 их наяд төгрөг, 2015 оны зэрэгцүүлэх үнээр 32.1 их наяд төгрөгт хүрч өмнөх оноос оны үнээр 13.5 хувиар, зэрэгцүүлэх үнээр 4.9 хувиар тус тус өссөн байна. Барилгын салбар нь нийт дотоодын нийт бүтээгдэхүүний 3.7 хувийг эзэлж байна.

Зураг 8. Дотоодын нийт бүтээгдэхүүний салбарын бүтэц, хувиар
[image: ]

2.2.2 [image: ]ТХЗ-ын хэрэгжилтэд оруулах шууд бус хувь нэмэр
Барилгын салбар нь салбар дундын ТХЗ-ын хэрэгжилтийг хангахад шууд бусаар хувь нэмэр оруулдаг.
ТХЗ-1, 2 дугаар зорилтуудын хувьд, барилгын салбарын ялангуяа орон сууцжуулалт, орон сууцны нөхцөл хангамжийг сайжруулах үйл ажиллагааны үр дүн болон ажиллагчдын цалин хөлсөөр дамжуулан өрхийн орлого, хүн амын амьжиргааг дэмжих, ядуурлыг бууруулах, ядуурлын бүх хэлбэрийг эцэс болгох, өлсгөлөнг эцэс болгож, хоол тэжээлийн байдлыг сайжруулахад зохих дэмжлэг үзүүлнэ.
ТХЗ-3 дугаар зорилтын хувьд, барилгын ажиллагчдын барьж ашиглалтад оруулсан эмнэлгийн барилгууд нь бүх түвшинд эрүүл мэндийн үйлчилгээний чанар, хүртээмжийг сайжруулах, улмаар өвчлөл, нас баралтыг бууруулахад шууд бусаар хувь нэмэр оруулна.
Улсын хэмжээнд нийт 1104 ортой эмнэлгийн барилга ашиглалтад оруулсан боловч орны тоо өмнөх оноос 107 (8.8%) -оор буурсан байна. Тухайлбал: Дорнод аймагт 405 ортой, Улаанбаатар хотод 286 ортой, Дархан-Уул аймагт 118 ортой, Хэнтий аймагт 70 ортой эмнэлгийн барилгууд ашиглалтад орсон байна.

Зураг 9. Ашиглалтад орсон эмнэлгийн барилга, орны тоогоор
[image: ]
ТХЗ-4 дүгээр зорилтын хувьд, хүртээмжтэй, тэгш чанартай боловсролоор хангах, хүн бүрийн насан туршдаа суралцах боломжийг дэмжихэд барилгын салбар шууд бусаар хувь нэмэр оруулсаар байна.
Улсын хэмжээнд 2024 онд 30.3 мянган суудалтай сургууль, соёлын барилга ашиглалтад оруулсан бөгөөд үүний 12.2 (40.4%) мянга нь Улаанбаатар хотод, 18.1 (59.6%) мянга нь аймгуудад байна.

[image: ]Дархан-Уул аймагт 3480 суудалтай сургууль, соёлын барилга ашиглалтад оруулсан нь аймгуудын хэмжээнд хамгийн их, Сэлэнгэ аймагт 200 суудалтай сургууль, соёлын барилга ашиглалтад оруулсан нь хамгийн бага үзүүлэлт болж байна.

Зураг 10. Ашиглалтад орсон сургууль, соёлын	барилга, суудлын тоогоор
[image: ]
ТХЗ-6 дугаар зорилтын хувьд, хүн бүрд ус, ариун цэврийн байгууламжийг хүртээмжтэй хүргэхэд барилгын салбар шууд бусаар хувь нэмэр оруулсаар байна.
Хүн ам, орон сууцны 2020 оны тооллогын дүнгээр, тухайн үед тоологдсон 897.4 мянган өрхийн 262.8 мянга нь буюу 29.3 хувь нь усан хангамжийн төвлөрсөн болон бие даасан системд холбогдсон бол 42.2 хувийнх нь усан хангамжийн эх үүсвэр нь хамгаалагдсан худаг байна.

Зураг	11.	Өрхийн	тоо,	усан	хангамжийн	эх	үүсвэрээр,	тооллого явагдсан оноор
[image: ]

III. [image: ]ДҮГНЭЛТ
1. Монгол Улсын тогтвортой хөгжлийн стратегийн гол тулгуур салбаруудын нэг нь барилгын салбар юм. Учир нь:
a. Орон сууцжуулалт нь хүн амын амьдралын чанарыг хангах, агаар, хөрс, усны бохирдлыг бууруулах, бохирдолгүй байх үндсэн суурь нөхцөлүүдийн нэг;
b. Барилгын салбар нь ажиллах хүчний шингээлт сайтай 5 салбарын нэг;

2. Business Wire-ийн мэдээлснээр, Монгол Улсын барилгын салбар 2025– 2028 оны хооронд жилд дунджаар 4.6%-ийн өсөлт үзүүлнэ гэж төсөөлж байгаа бөгөөд үүнийг тээвэр, эрчим хүч, орон сууц, уул уурхайн салбар дахь хөрөнгө оруулалт дэмжинэ.

3. Нар болон салхины цахилгаан станцуудыг Алтай-Улиастайн эрчим хүчний системд холбох зорилгоор нийт 40.5 МВт хүчин чадалтай эрчим хүч хадгалах станцууд баригдсан байна.

4. Том хэмжээний зай хураагуурт эрчим хүч хадгалах систем (BESS)-ийн үйлдвэр 2024 онд ашиглалтад орсны дараа жил бүр 44 гигаватт-цаг цэвэр оргил ачааллын эрчим хүч нийлүүлэх бөгөөд ингэснээр 859 гигаватт-цаг сэргээгдэх цахилгаан эрчим хүчийг нэмэлтээр сүлжээнд нэгтгэх боломж бүрдсэн.

5. Дэлхийн банкны дэмжлэгтэй төсөл нь 220 кВ-ын цахилгаан дамжуулах шугам барьж, дэд станцуудыг өргөтгөх бөгөөд энэ нь ойролцоогоор 150 МВт салхи болон нарны цахилгаан станцын хүчин чадлыг хөгжүүлж, сүлжээнд нэгтгэх боломжийг бий болгоно.


IV. БОДЛОГЫН ЗӨВЛӨМЖ
[image: ] Алсын хараа-2050 баримт бичигт шинэ суурьшлын бүсүүдийг байгуулах зорилтыг тусгасан бөгөөд үүнд 2040 он хүртэл 150,000 хүн амьдрах хүчин чадалтай Хөшигтийн хөндийн шинэ суурьшлын бүс, мөн Дархан-Уул болон Орхон аймагт шинээр суурьшлын бүсүүдийг хөгжүүлэхээр тусгасныг хэрэгжүүлэх;
[image: ] Мөн боловсролыг дэмжих, бизнесийн төвүүд байгуулах, аялал жуулчлал болон соёлын бүтээн байгуулалтыг түлхүү хөгжүүлэхэд анхаарах;
[image: ] Монгол Улсын Засгийн газрын 2024–2028 оны үйл ажиллагааны хөтөлбөрт, дэд бүтцийн хөрөнгө оруулалтыг тэргүүлэх чиглэл болгох, 14 мега төслийн хэрэгжилтийг хангах;
[image: ] Барилгын салбарын ажил хүчний хангамж, хөрөнгө оруулалт, санхүүгийн асуудал, эрх зүйн орчны шинэчлэлийн асуудлыг шийдвэрлэх.

